Джеймс Ба́йрон Дин 1931 йылдың 8 февралендә Индиана штатының Мэрион ҡалаһындағы «Seven Gables» ҡунаҡханаһында тыуған. Ул фермер Уинтон Диндың һәм Милдред Мэри Уилсондарҙың  балалары. Шәжәрәләрендә ата-әсәләренең төп сығышы инглиздәр,  шулай ҙа әҙ генә шотланд, ирланд һәм валлий ҡандары ла ҡатышҡан. Алты йылдан һуң Уонтон Дин фермерлыҡ эшен ташлай. Дантист булып китә. Диндар Калифорния штатының Санта-Моникаға күсенә.  Ғаилә бында бер нсә йыл йәшәй. Малай Брэнтвуда дөйөм мәктәбендә уҡый башлай.  Малай әсәһе Милдред менән бик һәйбәт мөнәсәбәттә була. Таныштары улар тураһында:  малайҙы аңлай белеүсе  берҙән бер кешеһе инетиҙәр. Ҡыҙғанысҡа ҡаршы, әсәһе уға туғыҙ йәш булғанда яман шеш ауырыуынан үлеп ҡала. 